Közétkeztetési Tájékoztató!

Magyarország egész területére kihirdetett veszélyhelyzet következtében az iskola tanítási rend megváltozott, illetve 2020. március 17-től Tornyospálcán rendkívüli szünetet rendeltem el a bölcsődékben, óvodákban.

A 14 év alatti gyermekek a fentiekből adódóan otthonukban kénytelenek tartózkodni, de napközbeni meleg étellel történő ellátásukról az önkormányzat továbbra is igyekszik gondoskodni.

Központi egységes iránymutatást nem kaptunk, ezért saját hatáskörben próbáljuk a legoptimálisabb megoldást megtalálni. Az óvodás korúak esetében a szünidei gyermekétkeztetés szabályai az irányadóak, az iskolások esetében egy sajátos rendszer lett kialakítva.

Hogy elkerüljük a gyerekek egy légtérben való tömeges megjelenését, az ételt egyszer használatos ételszállító dobozokban juttatjuk el lakóhelyük közelébe, s adjuk át nekik, szüleiknek.

Terveink szerint az alábbi átadópontok lesznek:

1. 12:00 Jékei utca 63. szám előtt 12:00
2. 12:10 Kossuth utca, Petőfi utca kereszteződés
3. 12:25 Vasvári Pál utca, Bajcsy-Zsilinszky utca kereszteződés
4. 12:40 Mándoki utca, Szabadság utca kereszteződés

A várakozás ideje alatt is kellő távolságot tartsanak az ebédre várók.

Amennyiben a megrendelt ebédet valaki kétszer nem veszi át, úgy tekintjük, hogy lemondott róla, s arra a későbbiekben nem lesz jogosult.

A szociális étkezetés és vendégebédek kiszolgálása az eddigieknek megfelelően történik.

A veszélyhelyzet még csak pár nap napja lett elrendelve, de egyre több jel van alapanyaghiányra. Az előre meghirdetett menü az utolsó pillanatban is változhat.

A lehetőségekhez mérten igyekszünk meleg ételt biztosítani, de fel kell készülni, hogy ez bármikor megváltozhat. Alapanyag, csomagolóanyag beszerzése egyre nehezebb, a konyhák bezárása sem elképzelhetetlen.

Kérem mindenki felelős viselkedését!

Lukácsi Attila polgármester